stanford-oval/wikipedia huggingface dataset:
The X Factor (אלבום)
הערות שוליים

↑  Wall, Mick (2004). Iron Maiden: Run to the Hills, the Authorised Biography (3rd ed.). Sanctuary Publishing. p. 311. ISBN 1-86074-542-3.
↑  Popoff, Martin (2005). "The X Offender". Metal Hammer presents: Iron Maiden 30 Years of Metal Mayhem: 63.
| איירון מיידן |
| --- | --- | --- |
סטיב האריס • דייב מארי • אדריאן סמית' • ברוס דיקינסון • יאניק גרס • ניקו מק'בריין
פול דיאנו • בלייז ביילי • קלייב בר • דאג סאמפסון • דניס סטראטון • דאג סאמפסון
| אלבומי אולפן | Iron Maiden • Killers • The Number of the Beast • Piece Of Mind • Powerslave • Somewhere In Time • Seventh Son of a Seventh Son • No Prayer for the Dying • Fear of the Dark • The X Factor • Virtual XI • Brave New World • Dance Of Death • A Matter of Life and Death • The Final Frontier • The Book of Souls • Senjutsu |  |
| אלבומי הופעה | : Live After Death  •Maiden England • A Real Live/Dead One • Live at Donington • Rock in Rio • The BBC Archives • Beast over Hammersmith • Death on the Road • Flight 666  • En Vivo |  |
| אלבומי אוסף | Best of the Beast • Ed Hunter • Edward the Great • Best of the 'B' Sides • The Essential Iron Maiden • Somewhere Back in Time • From Fear To Eternity |  |
קטגוריה:איירון מיידן • פורטל:הבי מטאל
| --- | --- |
בקרת זהויות :  MusicBrainz release group: 4477b6ae-6935-315c-8a41-482cdf3d7040
The Xperience

The Xperience הוא רצף ההופעות הקבוע הראשון של הזמרת-יוצרת האמריקאית כריסטינה אגילרה אשר התקיים בלאס וגאס בלבד. סיבוב ההופעות כלל בתוכו כ-16 הופעות בסך הכול, והוא התחיל ב-31 במאי 2019, ועתיד להסתיים, ב-5 באוקטובר 2019.
סיבוב הופעות זה, התקיים בסמוך לסיבוב ההופעות "The X Tour", אליו יצאה אגילרה בעקבות צאת אלבומה השמיני, Liberation. סבב מופעים זה גרף 10.2 מיליון דולר ונכמרו אליו 75,675 כרטיסים.
רקע

ב-15 ביוני 2018, הוציאה אגילרה את אלבומה השמיני Liberation, על ידי חברת התקליטים תקליטי RCA. לאחר מכן, יצאה לסיבוב ההופעות "Liberation Tour", שהתקיים בצפון אמריקה בלבד. מיד לאחר מכן, יצאה לסיבוב ההופעות הזה, שהתקיים בלאס וגאס בלבד, ובין היתר, עתידה היא לצאת לסיבוב ההופעות "The X Tour".
כמו כן, רצף הופעות זה, הוא הראשון של אגילרה במסגרת החוזה בלאס וגאס.
תאריכי הופעות

| תאריך> לג 1 | נוכחות> לג 1 |
| --- | --- |
31 במאי 2019: —
1 ביוני 2019: —
5 ביוני 2019: —
7 ביוני 2019: —
8 ביוני 2019: —
13 ביוני 2019: —
15 ביוני 2019: —
16 ביוני 2019: —
לג 2
20 בספטמבר 2019: —
21 בספטמבר 2019: —
24 בספטמבר 2019: —
27 בספטמבר 2019: —
28 בספטמבר 2019: —
2 באוקטובר 2019: —
4 באוקטובר 2019: —
5 באוקטובר 2019: —

סך הכול: —
Nervous System

Nervous System (בעברית: מערכת העצבים) הוא המיני-אלבום השלישי של הזמרת-יוצרת האמריקאית ג'וליה מייקלס. המיני-אלבום יצא לאור ב-28 ביולי 2017 על ידי חברת התקליטים ריפבליק רקורדס.
המיני-אלבום הגיע למקום הראשון במצעד האלבומים של ניו זילנד.
רשימת רצועות

| Nervous System> מס' | Nervous System> שם | Nervous System> משך | Nervous System>  | Nervous System>  | Nervous System>  | Nervous System>  | Nervous System>  | Nervous System>  | Nervous System>  |
| --- | --- | --- | --- | --- | --- | --- | --- | --- | --- |
| 1. | Issues  | 2:56 |  |  |  |  |  |  |  |
| 2. | Uh Huh  | 2:58 |  |  |  |  |  |  |  |
| 3. | Worst in Me  | 3:26 |  |  |  |  |  |  |  |
| 4. | Make It Up to You  | 3:35 |  |  |  |  |  |  |  |
| 5. | Just Do It  | 3:12 |  |  |  |  |  |  |  |
| 6. | Pink  | 2:48 |  |  |  |  |  |  |  |
| 7. | Don't Wanna Think  | 2:59 |  |  |  |  |  |  |  |
| משך כולל: | משך כולל: | 21:55 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 97 |
|  ארצות הברית | בילבורד 200 | 48 |
|  ארצות הברית | מצעד האלבומים הדיגיטליים | 24 |
|  ניו זילנד | המצעד הניו זילנדי הרשמי | 1 |
|  קנדה | מצעד האלבומים הקנדי | 41 |
|  שוודיה | סוורייטופליסטן | 24 |
הערות שוליים

↑  ג'וליה מייקלס, בני בלנקו, מאטמן & רובין, סטארגייט
1 2  Nervous System, Discogs (באנגלית)
↑  The Official New Zealand Music Chart, THE OFFICIAL NZ MUSIC CHART (באנגלית)
| ג'וליה מייקלס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Not in Chronological Order |  |
| מיני-אלבומים | Nervous System • Inner Monologue Part 1 • Inner Monologue Part 2 |  |
| סינגלים | "Issues" • "Uh Huh" • "Worst in Me" • "Hurt Somebody" • "Heaven" • "Jump" • "Anxiety" • "What a Time" • "Okay" • "If You Need Me" • "Heartless" • "Give It to You" • "Lie Like This" • "Kissin' in the Cold" • "All Your Exes" • "Love Is Weird" • "Fingers Crossed" • "Only One" • "Sorry to Me Too" |  |
| השתתפות בסינגלים | "Carry Me" • "Friends" • "I Miss You" • "Coming Home" • "There's No Way" • "Lie to Me" • "Peer Pressure" • "If the World Was Ending" • "Cool Anymore" |  |
| סינגלים שיווקים | "Help Me Out" • "Just One Look" |  |
| שירים אחרים | "In This Place" |  |
| סיבובי הופעות | Inner Monologue Tour |  |
| --- | --- |
בקרת זהויות :  MusicBrainz release group: 476f2b56-82ce-4853-bbda-aebaa5d48647
Turn Off the Light

Turn Off the Light (בעברית: כַּבּוּ אֶת הָאוֹר) הוא המיקסטייפ השני של הזמרת-יוצרת הגרמנייה קים פטרס. במקור, הוא יצא לאור ב-1 באוקטובר 2019 בהוצאת חברת התקליטים שלה, BunHead. בהמשך, הופץ מחדש בהוצאת חברות התקליטים אמיגו רקורדס וריפבליק רקורדס. המיקסטייפ היה אמור לצאת בשני כרכים, Turn Off the Light, Vol. 1 ו-Vol. 2, אף על פי שבסופו של דבר הוא הופץ כמיקסטייפ באורך מלא הכולל את שמונת השירים מהכרך הראשון ותשעה שירים חדשים שהוקלטו עבור הכרך השני.
Turn Off the Light זכה לביקורות חיוביות ממבקרי מוזיקה, ששיבחו את ההפקה, הליריקה, הנושאים והביצועים הקוליים של פטרס. ב-23 באוקטובר 2020, פטרס הודיעה שהיא תוציא כרך שלישי ואחרון של Turn Off the Light באוקטובר 2021. היא שיתפה שהסיבה לתאריך היציאה נבע מרצונה לבצע את השירים בשידור חי עבור מעריציה בעת היציאה, משהו שהיא לא הייתה יכולה לעשות אם הוא היה יוצא ב-2020 בעקבות מגפת הקורונה. "אני לא יכולה לעשות את זה אם אני לא יכולה לבצע את זה בשידור חי בשבילכם, מיד. אני חייבת. זה צריך להיות רענן, ויש הרבה דברים שאני רוצה לעשות כדי שזה יהיה טוב באמת". פטרס הוציאה את הסינגל "Party Till I Die" מיד לאחר ההכרזה על הכרך השלישי.
רקע

לאחר יציאתו של Turn Off the Light, Vol. 1, פטרס הכריזה בהתחלה על Turn Off the Light, Vol. 2. בספטמבר 2018, פרסמה באינסטגרם תמונות וקטעי וידאו הקשורים אליו; היא פרסמה תמונה של עצמה, כשהיא מאופרת כמלאכית מתה של ויקטוריה'ס סיקרט, וסיפרה על בואו של המיני-אלבום. בתחילת ספטמבר 2019, אמרה שהמיני-אלבום הבא יופץ ב-1 באוקטובר. במקום זאת, ב-29 בספטמבר, פטרס הודיעה שהיא מעניקה למעריצים את "כל הסיפור הארור", ופרסמה קישור להזמנה מראש ואת רשימת הרצועות הרשמית.
עטיפתו של Turn Off the Light דומה לזו של Turn Off the Light, Vol. 1, אך גוון לק הציפורניים של היד המוצגת בה, שונה מן המקור.
ביקורת

Turn Off the Light זכה לביקורות חיוביות ממבקרי מוזיקה, ששיבחו את ההפקה, הליריקה, הנושאים והביצועים הקוליים של פטרס. סטיבן דאו מבילבורד ציין שהוא "שומר על ההפקה המושקעת של הכרך הראשון", וציין שהרצועות "There Will Be Blood",‏ "Wrong Turn" ו-"Death by Sex" נשמעות "כמו סקיצות של דאפט פאנק". טריי אלסטון מ-MTV News ציין לשבח את "There Will Be Blood", וכינה אותו "נתח מחשמל של פטרס השרה על המוות שלך", לצד "Bloody Valentine", אותו תיאר כ"שיר פאנק מדהים שיכול אפילו להביא את פרנקנשטיין לרחבת הריקודים", יחד עם "Omen", שיר "עליז ומרושע" ש"נשמע כמו ההתרגשות שמקבלים ערפדים כשהם בוהים בצוואר חשוף באמצע המועדון".
מייקל לאב מייקל, שכותב למגזין Paper, שיבח את "Wrong Turn" וכתב ש"המוזיקה בשיר היא הרפתקנית בצורה שראויה לשבח: היא מאופיינת בהפקה סינת'ית, אפלה וקופצנית והביצועיים הקוליים המצמררים של פטרס שומרים על המומנטום, כמו גם קורבנות שבורחים מרוצח רעול פנים". במאמר אחר, מייקל אמר שהצלילים החדשים היו "מפחידים" יותר כיוון שהם שילבו "צלילים מוכרים כמו רעמים, עוגב דרמטי, מקהלות ילדים רדופות, צרחות וצלילים בלתי-צפויים יותר, כמו סכינים המתחככים זה בזה". מייק ניד מבלוג המוזיקה Idolator העניק למיקסטייפ ציון של 4.5 מתוך 5 כוכבים בסך הכול, וכתב שהוא "תפור במיוחד עבור מעריצים של באנגרי פופ מופקים והדוקים וכל מה שמעורר פחד".
השיר "Party Till I Die" נכלל ברשימת "שירי הלהט"בק הטובים ביותר של 2020" שפורסמה על ידי בילבורד.
רשימת רצועות

| Turn Off the Light> מס' | Turn Off the Light> שם | Turn Off the Light> משך | Turn Off the Light>  | Turn Off the Light>  | Turn Off the Light>  | Turn Off the Light>  | Turn Off the Light>  | Turn Off the Light>  | Turn Off the Light>  |
| --- | --- | --- | --- | --- | --- | --- | --- | --- | --- |
| 1. | Purgatory  | 2:08 |  |  |  |  |  |  |  |
| 2. | There Will Be Blood  | 3:17 |  |  |  |  |  |  |  |
| 3. | Bloody Valentine  | 2:41 |  |  |  |  |  |  |  |
| 4. | Wrong Turn  | 3:20 |  |  |  |  |  |  |  |
| 5. | Demons  | 1:57 |  |  |  |  |  |  |  |
| 6. | Massacre  | 3:26 |  |  |  |  |  |  |  |
| 7. | Knives  | 2:20 |  |  |  |  |  |  |  |
| 8. | Death by Sex  | 3:22 |  |  |  |  |  |  |  |
| 9. | Omen  | 1:39 |  |  |  |  |  |  |  |
| 10. | Close Your Eyes  | 3:55 |  |  |  |  |  |  |  |
| 11. | Transylvania  | 2:59 |  |  |  |  |  |  |  |
| 12. | Turn Off the Light (בהשתתפות אלווירה, גבירת האופל)   | 3:11 |  |  |  |  |  |  |  |
| 13. | Tell Me It's a Nightmare  | 4:08 |  |  |  |  |  |  |  |
| 14. | I Don't Wanna Die...  | 2:06 |  |  |  |  |  |  |  |
| 15. | In the Next Life  | 3:44 |  |  |  |  |  |  |  |
| 16. | Boo! Bitch!  | 1:21 |  |  |  |  |  |  |  |
| 17. | Everybody Dies  | 3:24 |  |  |  |  |  |  |  |
| משך כולל: | משך כולל: | 48:00 |  |  |  |  |  |  |  |
"Demons" מעוצב כ-"<demons>".
"Omen" מעוצב כ-"o m e n" באלבום זה וכ-"O m E N" ב-Turn Off the Light, Vol. 1.
"Transylvania" מעוצב כ-"TRANSylvania".
"I Don't Wanna Die..." מעוצב בצורה ספציפית בחלק מהפלטפורמות ובאותיות קטנות בשאר.
"Party Till I Die" יצא לאור ב-23 באוקטובר 2020.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי ה-Heatseekers | 14 |
|  ארצות הברית | מצעד האלבומים העצמאיים | 42 |
Turn to You (Mother's Day Dedication)

| --- | --- |

 סינגל שיווקי בביצוע ג'סטין ביבר
 מתוך האלבום My World 2.0
 יצא לאור:  11 במאי 2012
 פורמט:  הורדה דיגיטלית
 תאריך הקלטה:  2012
 סוגה:  טין פופ
 שפה:  אנגלית
 אורך:  3:39
 חברת תקליטים:  דאף ג'אם
 כתיבה:  ג'סטין ביבר, נאסרי, ג'ייקוב פנה, אדם מסינג'ר, טום סטרה
 הפקה:  אדם מסינג'ר, ג'סטין ביבר
Turn to You (Mother's Day Dedication) (בעברית: פונה אלייך (הקדשה ליום האם)) הוא שיר שבוצע על ידי הזמר-יוצר הקנדי ג'סטין ביבר. השיר נכתב על ידי ג'סטין ביבר, אדם מסינג'ר, נאסרי אטווה (אנ'), ג'ייקוב פנה וטום סטראהל, והופק על ידי ביבר ומסינג'ר. הוא פורסם כסינגל בודד ב-11 במאי 2012 יומיים לפני יום האם.
רקע

ב-7 במאי 2012, הודיע הזמר-יוצר ג'סטין ביבר בחשבון הטוויטר שלו שהוא כתב שיר בשם "Turn To You" (בעברית: "פונה אלייך" - הכוונה לאמו) שמוקדש לאמו, פטי מלט. ביבר גם הודיע כי כל ההכנסות שייצברו ממכירת הסינגל השיווקי ייתרמו לצדקה.
השיר היה אמור לצאת במקור כחלק מאלבום האולפן השלישי של ביבר Believe (2012), אך בסופו של דבר לא היה מוכן בזמן לעריכה הסופית של האלבום. המקום זאת יצא מאוחר יותר כסינגל שיווקי של האלבום בפני עצמו וכמחווה לכבוד יום האם, ב-11 במאי, יומיים לפני יום האם 2012, על ידי חברת התקליטים דאף ג'אם.
כתיבה ולחן

השיר נכתב ברובו על ידי ג'סטין ביבר כהקדשה לאמו ולכבוד יום האם.
"Turn To You" הוא שיר בסגנון טין פופ ואר אנד בי, ומילותיו עוסקות בקשיים שחוותה אמו של ביבר במהלך השנים הקשות שבהן גידלה אותו. הוא מזכיר כיצד היא נאלצה לעבוד בשתי עבודות ואת ההערצה שלו אליה בשל כך. בשיר ביבר מודה לה על מעשיה ומודיע שהאומץ וההקרבה היו שווים את הכל. הוא אומר:
תני לאהבה שלי לקחת אותך גבוה יותר / כי אני עדיין חוזר אליך
המקור באנגלית
Let my love take you higher / Cause I still turn to you
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 49 |  |
|  אוסטרליה | מצעד הסינגלים האוסטרלי | 25 |  |
|  איטליה | מצעד הסינגלים האיטלקי | 40 |  |
|  אירלנד | מצעד הסינגלים האירי | 27 |  |
|  ארצות הברית | בילבורד הוט 100 | 60 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 24 |  |
|  הממלכה המאוחדת | מצעד הסינגלים הבריטי | 39 |  |
|  נורווגיה | VG-lista | 11 |  |
|  ניו זילנד | המצעד הניו זילנדי הרשמי | 18 |  |
|  סקוטלנד | מצעד הסינגלים הסקוטי | 39 |  |
|  צרפת | SNEP | 79 |  |
|  קוריאה הדרומית | סירקל צ'ארט | 11 |  |
|  קנדה | קנדה הוט 100 | 22 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 35 |  |
ראו גם

דיסקוגרפיה של ג'סטין ביבר
Send in the Clowns

"Send in the Clowns" (בעברית: "הכניסו את הליצנים") הוא שיר של סטיבן סונדהיים מתוך המחזמר "מוזיקת לילה זעירה" (1973), עיבוד של "חיוכי ליל קיץ", סרטו של אינגמר ברגמן. השיר הוא בלדה מן המערכה השנייה, שבה מהרהרת הדמות דזירה בחייה, על גילויי האירוניה והאכזבות שהיו בהם. בין השאר, היא נזכרת בקשר שהיה לה שנים קודם לכן עם עורך הדין פרדריק. בפגישה מחודשת אחרי זמן רב נודע לה, שהוא נמצא עכשיו בקשר נישואים שלא מומש עם אישה צעירה ממנו בהרבה. דזירה מציעה לו נישואים, שיחלצו אותו ממצב זה, אבל הוא מסרב בטענה, שבנישואיו הקדיש את חייו לאשתו. בתגובה לדחייה, דזירה שרה את הבלדה. השיר מושמע שוב כקודה אחרי שאשתו הצעירה של פרדריק מסתלקת עם בנו, ופרדריק חופשי לבסוף להיענות להצעתה של דזירה.
סונדהיים כתב את השיר במיוחד לשחקנית גליניס ג'ונס (Glynis Johns), ששיחקה לראשונה בתפקיד דזירה בברודוויי. השיר בנוי בארבעה בתים וגשר, ומשתמש במשקל משולש מורכב. הוא היה לשיר הפופולרי ביותר של סונדהיים אחרי שג'ודי קולינס ופרנק סינטרה הקליטו אותו ב-1975. גרייס ג'ונס, ברברה סטרייסנד, ג'ולי אנדרוז, שירלי בייסי, צארה ליאנדר, טייגר ליליס (Tiger Lillies) ועוד זמרים רבים הקליטו מאז את השיר, שהיה לסטנדרט ג'אז.
משמעות השם

ה"ליצנים" בשם השיר אינם מתייחסים לליצני קרקס, אלא מסמלים שוטים, כפי שסונדהיים הסביר בראיון משנת 1990:
אני מקבל מכתבים רבים לאורך שנים, השואלים למה הכוונה ומהו נושא השיר; לא תיארתי לעצמי, שהשם יהיה תמוה באיזו שהיא מידה. רציתי להשתמש בדימוי תיאטרלי בשיר, משום שהדמות היא שחקנית, אבל זה איננו אמור להיות קרקס... זה ביטוי מחיי התיאטרון, שפירושו, אם ההצגה איננה מתנהלת כשורה, בואו נכניס את הליצנים; במילים אחרות, "בואו נעשה קטעים". אני תמיד רוצה לדעת, כשאני כותב שיר, מה יהיה סופו, כך ש"הכניסו את הליצנים" לא ישב טוב עד שחשבתי להוסיף "אל תטרחו, הם כבר כאן"."Don't bother; they're here" במובן של "אנו השוטים".
בראיון משנת 2008 הרחיב סונדהיים והבהיר:
כפי שאני רואה זאת עכשיו, השיר יכול היה להיקרא "הכניסו את השוטים." ידעתי שאני כותב שיר, שבו דזירה אומרת "איזה טיפשים היינו" או "האין אנו שוטים?" טוב, מילה נרדפת לשוטים היא ליצנים, אבל "הכניסו את השוטים" איננו מצלצל אותו דבר.
ההקשר

בריאיון עם אלאן טיצ'מרש דיברה דיים ג'ודי דנץ', שביצעה את תפקיד דזירה בלונדון, על ההקשר של השיר. המחזה הוא "מחזה קודר על אנשים שנמצאים, בהתחלה, עם בני-זוג שאינם מתאימים ואז, לקראת הסוף, נראה שהדברים עתידים להסתדר. היא (דזירה) שוגה במידה מסוימת בתזמון חייה וכאשר היא פוגשת שוב את הגבר, שעמו קיימה פרשיית אהבים וילדה לו בת (אם כי הוא איננו יודע זאת), היא נוכחת לדעת שהיא אוהבת אותו והוא הגבר שהיא רוצה."
שנים אחדות לפני תחילת המחזה, הייתה דזירה שחקנית צעירה ומושכת, נלהבת לתיאטרון ולגברים. חייה היו עשירים בדרמה והיא רפרפה מגבר לגבר. פרדריק היה אחד ממאהביה הרבים והתאהב בה אהבה עמוקה, אבל היא סירבה להינשא לו. מהמחזה משתמעת האפשרות, שדזירה הייתה בהיריון מפרדריק בעת פרידתם.
חודשים ספורים לפני פתיחת המחזה נשא פרדריק אישה יפהפייה, צעירה ממנו בשנים רבות. במערכה הראשונה פוגש פרדריק שוב את דזירה ומתוודע אל בתה, בת-נעורים בוגרת מכפי גילה, ששמה עתיר המשמעות הוא פרדריקה. פרדריק מסביר לדזירה, כי הוא נשוי עכשיו לצעירה שהוא מאוהב בה, אבל היא עדיין בתולה ומסרבת לשכב עמו. דזירה ופרדריק מתעלסים.
המערכה השנייה מתחילה כעבור ימים אחדים. דזירה מבינה, שהיא רוחשת אהבת אמת לפרדריק. היא אומרת לפרדריק, שיש להציל אותו מנישואיו, ומציעה להינשא לו. פרדריק מסביר לדזירה, שהוא נגרף מעל הקרקע ו"מרחף באוויר" באהבתו אל אשתו הצעירה והיפה. הוא מתנצל לפני דזירה על שהטעה אותה. פרדריק מתהלך בחדר בעוד דזירה נשארת ישובה על המיטה. נתונה במערבולת רגשות של עצב וכעס, על עצמה, על חייה ועל הבחירות שעשתה, היא שרה, "Send in the Clowns." זמן לא רב אחר כך, אשתו הצעירה של פרדריק נושאת רגליים ומסתלקת עם בנו, והוא חופשי לקבל את הצעת הנישואים של דזירה; השיר חוזר כקודה.
בעולם הקרקס מוכרת ההודעה "קראו ליצנים" כקריאת חרום. בגלל תקלה במהלך ההצגה. הליצנים תורגלו להשיב את השליטה בקהל. בקרקס אפשרויות רבות לתאונות ואסונות, נפילת לולין. חיה שפצעה את המאמן שלה, נפילה מסוס דוהר, ועוד המון תרחישי כשל שהליצנים היו אמורים לפעול כדי להסיח את דעת הקהל. עד שהתקלה תסולק. שליטה בקהל קרקס חשובה מאד בגלל רגישות המבנה (בדרך כלל אוהל ענק עם תורן מרכזי גבוה) היסטריה או מנוסת בהלה עלולים היו להביא לאסונות ונזקים כלכליים רבים.
כתיבת השיר

סונדהיים כתב את המילים והמוזיקה תוך יומיים, במהלך חזרות להצגת הבכורה של המחזה בברודוויי, במיוחד לשחקנית גליניס ג'ונס, שיצרה את תפקיד דזירה. לדברי סונדהיים, "לגליניס היה קול מלבב, צלול כבדולח, אבל צלילים ארוכים לא היו הנקודה החזקה שלה. רציתי לכתוב פסוקים קצרים, לכן כתבתי שיר מלא שאלות והנעימה כתובה בטווח צלילים קטן."
שכרנו את גליניס ג'ונס לשחק את התפקיד הראשי, אם כי היה לה קול קטן, כסוף ונחמד. אבל תכננתי להטיל את כל המשקל הקולי של ההצגה על הדמויות האחרות, משום שהיינו זקוקים למישהי שתהיה זוהרת, מקסימה ומסוגלת לשחק קומדיה קלילה, וגם חמודה, והסיכוי למצוא את כל אלה יחד עם קול טוב היה מאוד לא סביר, אבל לה היו כל התכונות הנכונות וגם קול קטן ונחמד. אז לא כתבתי לה הרבה ולא כתבתי דבר במערכה השנייה. ואת הסצנה הגדולה בינה לבין מאהבה לשעבר התחלתי בשיר בשבילו, כי זאת הסצנה שלו. והאל פרינס, שביים אותה, אמר שלדעתו הסצנה דורשת שיר בשבילה, וזו הייתה הסצנה המתאימה להכניס אותו. וכך הוא ביים את הסצנה באופן כזה, שאם כי התנופה הדרמטית באה מן המונולוג של הגבר, והיא רק יושבת לה שם ומגיבה, הוא ביים זאת כך, שאפשר להרגיש איך המשקל עובר לתגובה שלה במקום לפעולה שלו. ואני ירדתי וראיתי את זה ונראה לי ברור מאוד מה צריך שם, כך שהיה קל מאוד לכתוב את השיר. וכך כתבתי אותו בשביל הקול שלה, כי היא לא יכלה להחזיק צלילים ארוכים. לא היה לה קול שירה מהסוג הזה. לכן ידעתי שאני צריך לכתוב דברים במשפטים קצרים, וזה הוביל לשאלות, ושוב, לא הייתי כותב שיר במהירות כזאת אם לא הייתי מכיר את השחקנית... כתבתי את רובו בלילה אחד וסיימתי חלק מתפקיד המקהלה השני, והוספתי את הסיום... הכל יחד לקח יומיים.
כתיבת השיר > המילים

מילות השיר כתובות בארבעה בתים וגשר ודזירה שרה אותו. כפי שסונדהיים מסביר, דזירה חווה הן חרטה עמוקה והן חמת זעם.
"Send in the Clowns" לא נועד להיות בלדה מרקיעה שחקים; זהו שיר חרטה. וזהו שירה של אישה, שהיא נסערת וזועמת מכדי להאריך יותר מדי בדיבור - או בשירה. היא רותחת, אבל איננה רוצה לחולל סצנה לפני פרדריק, משום שהיא מבינה, שהתאהבותו חסרת-הדעת באשתו בת ה-18 אינה עשויה להישבר. על כן היא מרימה ידיים; זהו אם כן שיר של צער וחרון, ומשום כך מתאים למשפטים קצרי-נשימה.
כתיבת השיר > משקל וסולם

השיר כתוב בסולם היסודי רה במול מז'ור.
השיר משתמש במשקל יוצא דופן ומורכב, הנע לסירוגין בין 12/8 ל-9/8, שניהם משקלים משולשים מורכבים, שנותנים תחושה של ואלס, הבאה לביטוי לכל אורך פרטיטורת המחזה. וכך מספר סונדהיים:
כשעבדתי עם ליאונרד ברנשטיין על סיפור הפרברים, אחד הדברים שלמדתי ממנו היה, שלא תמיד צריך לחשוב במונחים של משפטים בני 2, 4 ו-8 תיבות. עוד לפני שפגשתי אותו הייתי כבר משוחרר די הצורך שלא לדבוק בשירים בני 32 תיבות, אבל אני נוטה לחשוב מרובע. אני נוטה לחשוב... ודאי משום שגדלתי על מוזיקה של אמצע וסוף המאה ה-19, ואתה יודע שהיא די מרובעת; אין שם יותר מדי שינויי משקל.
לעיתים קרובות מקצרים או מאריכים תיבה למטרות מקצב ואנרגיה, אבל... כשמחליפים באמצע [של שיר], בייחוד כשזה שיר צנוע, כשאינך כותב אריה, אתה יודע... [זאת אומרת,] אם אתה כותב משהו כמו "סוויני טוד", כשאנשים שרים ושרים, אתה מצפה לחילופי משקל, כי זה עוזר לגיוון. אבל בשיר קטן, בן 36 או 40 תיבות, חילופי משקל הם כמעט סטייה, כי לשיר אין הזדמנות לבסס לו מקצב משלו.
אבל הבעיה היא, אז מה תעשה? האם תכתוב ?Isn't it rich" (שתיים, שלוש) ?Are we a pair (שתיים, שלוש) Me here at last on the ground (שלוש), you in mid-air.' לני (ברנשטיין) לימד אותי לחשוב במונחים של, האם אתה באמת צריך את הפעמה הנוספת (אחרי "ground"), או לא.' רק משום שיש לך ארבע תיבות של ארבע, אם אתה נתקל בתיבה שאיננה זקוקה לפעמה הנוספת, פשוט הכנס תיבה אחת של שלוש. אם כן... אלה [תיבות פעמה] של 9 ואלה של 12 שמתחלפות לסירוגין בשיר הזה לא נבעו כל כך מחשיבה מודעת אלא יותר מן הריגוש של המילים.
סגנונות

"Send in the Clowns" מבוצע בשני סגנונות שונים לחלוטין: דרמטי ולירי. הסגנון הדרמטי הוא ההצגה הדרמטית של דזירה, וסגנון זה שם דגש על רגשות הזעם והחרטה שלה. הסגנון הדרמטי משמש גורם מלכד במחזה. הסגנון הלירי הוא הביצוע הקונצרטנטי, השם דגש על מתיקותה של המלודיה ועל הפיוט שבמילים. רוב הביצועים הם קונצרטנטיים, כך שהם שמים דגש על יופיין של המלודיה ושל המילים.
את ההבדלים בין שני סגנונות הביצוע אפשר להמחיש באמצעות השוואה בין ביצועיהן של גליניס ג'ונס וג'ודי דנץ' לאלה של ג'ודי קולינס ופרנק סינטרה. הראשונים דרמטיים ומיועדים לתיאטרון; האחרונים ליריים ומיועדים לאולם הקונצרטים.
גליניס ג'ונס היא המודל לדזירה; היא יצרה את התפקיד בברודוויי, והאינטרפרטציה שלה מבליטה את החרטה והזעם של דזירה. בהפקה מחודשת של המחזמר ב-1995 כיכבה ג'ודי דנץ', והביצוע שלה לשיר זכה להוקרה והתקבל כאחד הטובים ביותר. יותר משהיא שרה, היא מספרת את סיפור המעשה, והמרירות ניכרת בקולה כשהיא מתיזה את השורה,"?Isn't it rich". דנץ' זכתה בפרס אוליביה על ביצועה. גם ברברה סטרייסנד שמה את הדגש בשירתה על הדרמה שבשיר, הצער, המרירות והחרטה ניכרים בכל שורה, גם בביצוע קונצרטנטי.
בניגוד לביצועיהן של ג'ונס, דנץ' וסטרייסנד, ג'ודי קולינס איננה מבצעת כשחקנית המגלמת את דזירה אלא כזמרת פופ בשירת בלדה נוגה. היא מעולם לא שיחקה את דזירה על בימת תיאטרון, אלא השתמשה ביופי של המילים והמלודיה ליצור להיט פופ גדול. כך גם פרנק סינטרה, שמזמר בלדה מסורתית.
רשימת הקלטות חלקית

השיר מופיע ביותר מ-900 הקלטות עם מאות מבצעים במגוון רחב של עיבודים. ביניהן:
פרנק סינטרה הקליט אותו ב-1973 באלבומו Ol' Blue Eyes Is Back
שירלי בייסי הקליטה ב-1975 את העיבוד של ארתור גרינלדס באלבום Good, Bad, but Beautiful
ג'ודי קולינס הקליטה את השיר ב-1975 באלבומה "ג'ודית" (עיבוד של ג'ונתן טוניק'), ביצוע שזכה בפרס "שיר השנה" בטקס הגראמי 1976
בינג קרוסבי הקליט את השיר בשנת 1975, בגיל 71, לאלבומו That's What Life Is All About
זרה ליאנדר, ששיחקה את "דזירה" בהפקה הגרמנית של "מוזיקת לילה זעירה" הקליטה גרסה גרמנית בשם Wo sind die clowns?"
פרידה (אנני-פריד לינגסטאד) מלהקת אבבא הקליטה את השיר בשוודית לאלבומה Frida Ensam.
סטאן קנטון באלבומו "קנטון 76'" משנת 1976
גיטריסט הג'אז פאט מרטינו הקליט גרסה אינסטרומנטלית של השיר בשביל We'll be Together Again
הגיטריסט והמחנך טד גרין עיבד את השיר לגיטרה סולו, 1977
גרייס ג'ונס הקליטה גרסת דיסקו של השיר לאלבום הראשון שלה, "פורטפוליו"
הזמר הספרדי רפאל הקליט את השיר ב-1977 בקסטיליאנית, לאלבום "אל קנטור" ("הזמר")
אליזבת טיילור, אף כי מעולם לא הייתה זמרת, הקליטה את השיר לעיבוד קולנועי של "מוזיקת לילה זעירה", שבו שיחקה את דזירה בשנת 1977
פרנקי ליין הקליט את השיר לאלבומו הבריטי, "החיים יפים". השיר יצא כסינגל באנגליה ב-1978
אנג'לה לנסברי שרה את השיר בהקלטה מהופעה חיה על גבי התקליטור "ערב סטיבן סונדהיים", בליווי סונדהיים על הפסנתר, 1983
ג'ולי אנדרוז שרה את השיר בהופעה חיה בטקס פרסי הטוני בשנת 1984
ברברה סטרייסנד הקליטה עיבוד של ג'רמי לובוק ב"אלבום ברודוויי", 1985
רוג'ר ויטאקר הוקלט בביצוע השיר בהופעה חיה בטיבולי, קופנהגן, דנמרק ב-27 במרץ 1989. ההקלטה הזאת יצאה לאחר מכן כאלבום ומצויה גם כווידאו.
מדונה הקליטה את השיר מחדש בשנת 2016, ושרה אותו במיני סיבוב ההופעות שלה, "Madonna: Tears of a Clown".
רשימת הקלטות חלקית > ביצועים של זמרים ישראלים

ריקי גל ביצעה את השיר במקור באנגלית באלבומה אמצע בלוז (2005).
רבקה רז ביצעה את השיר בעברית בשם "מי הליצן" באלבומה ברודווי (2001).
אלון אולארצ'יק ביצע את השיר בתוכנית "זהו זה!" בנוסח עברי של אהוד מנור שתרגם את השיר כ-"צחוק ליצנים".
דודו פישר ביצע את השיר אף הוא.
שילה פרבר תרגמה את השיר בשם "הביאו ליצן" ומבצעת אותו באלבומה "מכתבי אהבה" (2016).
אודי (קבוצה אתנית)

| --- | --- |

נערה בת אודי בבגדים לאומיים מוורטאשן (כיום אוגוז).
 אוכלוסייה
 10,000
 ריכוזי אוכלוסייה עיקריים
 רוסיה רוסיה 4,267  אזרבייג'ן אזרבייג'ן 4,100  אוקראינה אוקראינה 592   גאורגיה גאורגיה 203   ארמניה ארמניה 202
 שפות
 אודי (שפה)
 דת
 נצרות אורתודוקסית, כנסייה אלבנית-אודי
 קבוצות אתניות קשורות
 לזגינים טבסאראנים
אוּדי הם קבוצה אתנית של ילידי הקווקז. נכון לימינו הם מתגוררים באזרבייג'ן, רוסיה, גאורגיה, ארמניה, קזחסטן, אוקראינה ומדינות רבות אחרות. מספרם הכולל הוא כ-10,000 איש. הם מדברים בשפת אודי. חלקם דוברים גם שפות נוספות: אזרית, רוסית, גאורגית וארמנית, תלוי היכן הם מתגוררים. הדת שלהם היא הנצרות.